CELEX: C2006/294/13
Language: fi
Date: 2006-12-02 00:00:00
Title: Asia C-368/04: Yhteisöjen tuomioistuimen tuomio (kolmas jaosto) 5.10.2006 (Verwaltungsgerichtshofin (Itävalta) esittämä ennakkoratkaisupyyntö) — Transalpine Ölleitung in Österreich GmbH, Planai-Hochwurzen-Bahnen GmbH ja Gerlitzen-Kanzelbahn-Touristik GmbH & Co. KG v. Finanzlandesdirektion für Tirol, Finanzlandesdirektion für Steiermark ja Finanzlandesdirektion für Kärnten (Valtiontuet — EY 88 artiklan 3 kohdan viimeinen virke — Energiaverojen osittainen palautus — Tuen ilmoittamatta jättäminen — Komission päätös — Tuen toteaminen yhteismarkkinoille soveltuvaksi tietyn menneisyydessä olleen ajanjakson osalta — Vaikutus ilman tukitoimenpidettä jääneiden yritysten palautushakemuksiin — Kansallisten tuomioistuinten toimivalta)

2.12.2006   
            
            
               FI
            
            
               Euroopan unionin virallinen lehti
            
            
               C 294/8
            
         Yhteisöjen tuomioistuimen tuomio (kolmas jaosto) 5.10.2006 (Verwaltungsgerichtshofin (Itävalta) esittämä ennakkoratkaisupyyntö) — Transalpine Ölleitung in Österreich GmbH, Planai-Hochwurzen-Bahnen GmbH ja Gerlitzen-Kanzelbahn-Touristik GmbH & Co. KG v. Finanzlandesdirektion für Tirol, Finanzlandesdirektion für Steiermark ja Finanzlandesdirektion für Kärnten
   (Asia C-368/04) (1)
   
   (Valtiontuet - EY 88 artiklan 3 kohdan viimeinen virke - Energiaverojen osittainen palautus - Tuen ilmoittamatta jättäminen - Komission päätös - Tuen toteaminen yhteismarkkinoille soveltuvaksi tietyn menneisyydessä olleen ajanjakson osalta - Vaikutus ilman tukitoimenpidettä jääneiden yritysten palautushakemuksiin - Kansallisten tuomioistuinten toimivalta)
   (2006/C 294/13)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgerichtshof
   Pääasian asianosaiset
   
      Kantajat: Transalpine Ölleitung in Österreich GmbH, Planai-Hochwurzen-Bahnen GmbH ja Gerlitzen-Kanzelbahn-Touristik GmbH & Co. KG
   
      Vastaajat: Finanzlandesdirektion für Tirol, Finanzlandesdirektion für Steiermark ja Finanzlandesdirektion für Kärnten
   Oikeudenkäynnin kohde
   Ennakkoratkaisupyyntö — Verwaltungsgerichtshof — EY 88 artiklan 3 kohdan tulkinta — Valtiontuen myöntämisessä on rikottu kieltoa tukisuunnitelmien täytäntöönpanosta ennen komission päätöstä — Tuki, joka koostuu energiaveron osittaisesta palauttamisesta pelkästään aineellisia hyödykkeitä valmistaville yrityksille — Komission myöhemmin tekemän sellaisen päätösten vaikutukset, jossa se totesi tuen yhteismarkkinoille soveltuvaksi
   Tuomiolauselma
   
               1)
            
            
               EY 88 artiklan 3 kohdan viimeistä virkettä on tulkittava siten, että kansallisten tuomioistuinten on suojattava yksityisten oikeuksia, jos kansalliset viranomaiset mahdollisesti rikkovat kieltoa, jonka mukaan tukia ei saa toteuttaa ennen kuin komissio tekee päätöksen, jossa ne sallitaan. Näin tehdessään kansallisten tuomioistuinten on otettava täysimääräisesti huomioon yhteisön etu, ja ne eivät saa toteuttaa tointa, jonka ainoana vaikutuksena olisi tuensaajien joukon laajeneminen.
            
         
               2)
            
            
               Koska komission päätöksestä, jossa ilmoittamatta jätetty tuki todetaan yhteismarkkinoille soveltuvaksi, ei seuraa, että täytäntöönpanotoimien, jotka ovat pätemättömiä, koska niitä toteutettaessa on rikottu EY 88 artiklan 3 kohdan viimeisessä virkkeessä tarkoitettua kieltoa, pätemättömyys korjaantuisi jälkikäteen, sillä seikalla, onko hakemus tehty ennen sen päätöksen tekemistä, jossa tuki todetaan yhteismarkkinoille soveltuvaksi, vai tämän päätöksen jälkeen, ei ole merkitystä, koska kyseinen hakemus liittyy sääntöjenvastaiseen tilanteeseen, joka on seurausta ilmoittamatta jättämisestä.
            
         
      (1)  EUVL C 273, 6.11.2004.